1. melléklet

A11/2015. (XI. 23.) önkormányzati rendelethez

A közösségi színterek az Önkormányzat közművelődési feladatait az alábbi formában, módon és mértékben látják el
1. Az öntevékeny szakkörök fenntartása, önképző, életminőséget és életesélyt javító tanulási, felnőttoktatási lehetőségek.

1.1.A mindennapi élet gazdaságosságát fejlesztő, tanfolyamok igény szerinti szervezése, praktikus bemutatók létrehozása.
1.2.Aktuális kérdésekről szabadegyetemi, népfőiskolai jellegű előadások szervezése.
2. A település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása.

2.1.A település, a kistérség természeti, környezeti, kulturális közösségi értékeinek és adottságainak közismertté tétele (Balaton, Káli-medence, Balaton-felvidéki Nemzeti Park, Salföldi Természetvédelmi Major stb.)

2.2.A helyi tudás, lokálpatriotizmus érdekében az információk cseréje, a helyi érdekeket védő, gazdagító összefogások segítése, helytörténeti, honismereti, településtörténeti kiállítás, helyi ünnepi összejövetelek, versenyek, műsorok szervezése, segítése és támogatása. 

2.3.A közösségi emlékezet gazdagításához a kulturális eseményekről dokumentumok készítése, gyűjtése, őrzése (fénykép, videofelvétel).

3. Az egyetemes, a nemzeti, a nemzetiségi és más kisebbségi kultúra értékeinek megismertetése, a megértés, a befogadás elősegítése, az ünnepek kultúrájának gondozása. 

3.1.Színházi előadások, hangversenyek, művészeti bemutatók, kiállítások kínálata, szervezése. 
3.2.A nemzeti és helyi ünnepségek, évfordulók szervezése, lebonyolítása, a világi és egyházi hagyományos ünnepségek, a Máté-napi Búcsú és az ezzel kapcsolatos rendezvények meghonosítása.
3.3.A különböző korosztályok eltérő szórakozási, kulturális és közösségi igényeinek kiszolgálása.
3.4.A magyar kultúrkincs mind szélesebb bemutatása az ideérkező külföldiek számára. 

      4. Az ismeretszerző, az amatőr, alkotó, művelődő közösségek tevékenységének támogatása. 

4.1.A helyi kiemelkedő alkotók közismertté tétele, szakmai fejlődésük támogatása. 
4.2.Civil szervezetek, egyesületek, csoportok pályázatokon való részvételének segítése, támogatása. 
4.3.A Községi könyvtár szolgáltatásaival segíti az ismeretszerzést. 

5. A helyi társadalom kapcsolatrendszerének, közösségi életének, érdekérvényesítésének segítése.

5.1.Civil közösségek művelődési igényeinek támogatása, településvédő-, szépítő, természet-, környezet-, érdekvédő közéleti, helytörténeti egyesület összefogása a település fejlődése érdekében. 

6. A különböző kultúrák közötti kapcsolatok kiépítésének és fenntartásának segítése.

6.1.Együttműködés a környező települések kulturális intézményeivel. 

7. A szabadidő kulturális célú eltöltéséhez a feltételek biztosítása.

7.1. A polgárok tájékozódásához, közösségi művelődéséhez, alkotó tevékenységéhez, az e célnak megfelelő esztétikus, kulturált környezet és infrastruktúra, valamint az adott tevékenységet közvetítő, segítő szakemberek biztosítása. 

8. Egyéb művelődést segítő lehetőségek biztosítása.

8.1.Hazai és külföldi kulturális eseményekre turistautak lehetőségeinek kínálata, szervezése. 

      9. A települési könyvtár, közművelődési tevékenységének támogatása.


9.1. A községi könyvtár a megyei könyvtár szolgáltatásainak az igénybevételével, biztosítja a településen a könyvtári szolgáltatást, a települési önkormányzat a megyei könyvtárral megállapodást köt, könyvtári szolgáltató helyet működtet.

      9.2. A községi könyvtár a tapolcai könyvtárral kapcsolatot tart fenn a feladatok minél szakszerűbb és hatékonyabb feladatellátás biztosítására.
